b'\n_START_ARTICLE_\nZemaljska obrana Tirola\n_START_SECTION_\nPovijest\n_START_PARAGRAPH_\nZemaljska obrana Tirola formirana je u 24. svibnja 1915. na osnovi jedinica okruga Tirol sa zadatkom obrane zapadnih, ju\xc5\xbenih i isto\xc4\x8dnih granica Tirola. Zapovjednikom zemaljske obrane imenovan je general konjice Viktor Dankl kojemu je na\xc4\x8delnik sto\xc5\xbeera bio general bojnik Kletus von Pichler. Sjedi\xc5\xa1te sto\xc5\xbeera zemaljske obrane bilo je u Innsbrucku, a ista se nalazila u sastavu Jugozapadnog fronta. Tijekom postojanja zemaljska obranu je \xc4\x8dinilo pet okruga. Jedinice zemaljske obrane sudjelovale su u vi\xc5\xa1e grani\xc4\x8dnih okr\xc5\xa1aja sa talijanskim snagama, te nisu sudjelovale u nekim ve\xc4\x87im vojnim operacijama. _NEWLINE_Tijekom priprema za Tirolsku ofenzivu do\xc5\xa1lo je do promjene zapovjedni\xc5\xa1tva zemaljske obrane. Tako je u o\xc5\xbeujku 1916. generala konjice Viktora Dankla koji je imenovan zapovjednikom novoustrojene 11. armije, na mjestu zapovjednika zamijenio general pje\xc5\xa1a\xc5\xa1tva Josef Roth. Istodobno i dio boji\xc5\xa1ta kojeg su dr\xc5\xbeale postrojbe zemaljske obrane preuzele su jedinice novoformirane 11. armije, te 3. armije. Nakon neuspjeha Tirolske ofenzive Zemaljska obrana Tirola je 28. srpnja 1916. rasformirana.\n_START_SECTION_\nZapovjednici\n_START_PARAGRAPH_\nViktor Dankl (14. svibnja 1915. \xe2\x80\x93 15. o\xc5\xbeujka 1916.)_NEWLINE_Josef Roth (15. o\xc5\xbeujka 1916. \xe2\x80\x93 28. srpnja 1916.)\n_START_SECTION_\nNa\xc4\x8delnici sto\xc5\xbeera\n_START_PARAGRAPH_\nKletus von Pichler (14. svibnja 1915. \xe2\x80\x93 15. o\xc5\xbeujka 1916.)'